BVG ดีด 4% รับกำไร Q1 โตสนั่น 53% รายได้บริการพุ่ง
BVG บวกแรง 4% ราคาแตะ 7.25 บาท หลังประกาศกำไรไตรมาส 1/66 โตสนั่น 53% แตะ 17 ล้านบาท รับรายได้บริการพุ่ง
BVG ดีด 4% รับกำไรไตรมาส 1/66 โตสนั่น 53% แตะ 17 ล้านบาท รายได้บริการพุ่ง
11 พ.ค. 2566

ผู้สื่อข่าวรายงานว่า วันนี้ (11 พ.ค.66) ราคาหุ้น บริษัท บลูเวนเจอร์ กรุ๊ป จำกัด (มหาชน) หรือ BVG ล่าสุด ณ เวลา 11:50 น. อยู่ที่ระดับ 7.25 บาท บวก 0.30 บาท หรือ 4.32% สูงสุดที่ระดับ 7.40 บาท ต่ำสุดที่ระดับ 7.05 บาท ด้วยมูลค่าซื้อขาย 51.57ล้านบาท

ทั้งนี้ราคาหุ้น BVG ปรับตัวขึ้นหลังรายงานผลการดำเนินงานงวดไตรมาส 1/66 มีรายได้จากบริการ 125.3 ล้านบาท สูงกว่า ไตรมาส 1/65 อยู่ 20% และสูงกว่าไตรมาศ 4/65 อยู่ 8% ทั้งนี้มีผลมาจากการเปิดเมืองมาตั้งแต่ครึ่งปีหลังของปี 2565 ส่งผลให้กิจกรรมทางเศรษฐกิจมีการขยายตัวอย่างต่อเนื่องและส่งผลเรื่องการใช้บริการของบริษัทฯเพิ่มมากขึ้น และบริษัทมีกำไรสุทธิ17.4 ล้านบาท เติบโต 94% จากไตรมาส 4/65 และเติบโต 53% จากไตรมาส 1/65